|  |  |  |  |  |
| --- | --- | --- | --- | --- |
|  | Hrvatsko društvo za primijenjenu lingvistikuCroatian Applied Linguistics SocietyKroatische Gesellschaft für Angewandte LinguistikAssociation croate de linguistique appliquée |  | Centar za jezična istraživanja,Filozofski fakultet u RijeciCenter for Language Research,Faculty of Humanities and Social Sciences, Rijeka |  |
| **2. simpozij SCIMETH:*****Scijentometrija i objavljivanje znanstvenih radova u lingvistici***3. svibnja 2017. Filozofski fakultet, Sveučilišna avenija 4, HR-51000 Rijeka |

PRVA OBAVIJEST

Centar za jezična istraživanja (CJI) Filozofskoga fakulteta u Rijeci u suradnji s Hrvatskim društvom za primijenjenu lingvistiku (Regionalni aktiv HDPL-a Rijeka) organizira 3. svibnja 2017. znanstveni simpozij **SCIMETH – *Scijentometrija i objavljivanje znanstvenih radova u lingvistici*** kao pretkonferencijski događaj u sklopu 31. međunarodnoga znanstvenog skupa Hrvatskoga društva za primijenjenu lingvistiku, koji će se održati od 4. do 6. svibnja 2017. godine na Filozofskome fakultetu u Rijeci.

POZVANA PREDAVANJA

**Mario Brdar**,Sveučilište u Osijeku,

 *Kroz recenzentsko sito i rešeto*

**Kristian Novak**,Sveučilište u Rijeci,

 *Od scijentometrije do diplomacije: kako odabrati lingvistički časopis i kako povećati svoje šanse za objavljivanje?*

**Anita Memišević**, Sveučilište u Rijeci,

*How to present your scientific work in the best light?*

Ovogodišnji simpozij SCIMETH donosi tri pozvana predavanja o odabranim aktualnim temama koje se tiču određenih ključnih točaka u postupku objavljivanja u znanstvenim časopisima.

Prvo pozvano predavanje bit će posvećeno recenzentskome postupku u znanstvenim časopisima (međunarodnima i domaćima s inozemnim recenzentima) te će obuhvatiti razmatranje cilja i sastavnih dijelova kvalitetne recenzije kao i pitanje odnosa autora prema recenzentskim primjedbama. U drugome pozvanom predavanju prikazat će se mogućnosti i načini korištenja scijentometrijskih podataka pri odabiru odgovarajućega lingvističkog časopisa u kojem autori žele objaviti svoj znanstveni članak. Treće pozvano predavanje usmjereno je ka temi povećavanja mogućnosti objavljivanja znanstvenih članaka na engleskome jeziku u međunarodnim časopisima. Simpozij traje od 11 do 17.30 sati.

SCIMETH okuplja sve znanstvenike, a posebice doktorande i poslijedoktorande u bilo kojoj grani filologije. Za sudjelovanje je potrebno prijaviti se slanjem popunjene [prijavnice](#Prijavnica) na adresu: **ividmar@ffri.hr** do 14. travnja 2017.

Svi sudionici simpozija dobit će potvrdu o sudjelovanju na temelju koje će na svojim matičnim ustanovama moći zatražiti dodjelu ECTS-bodova.

Kotizaciju u iznosu od 120 kn potrebno je uplatiti najkasnije do 20. travnja 2017. godine. Potvrdu o uplati potrebno je predočiti prilikom registracije sudionika. Na radionici neće biti moguće platiti kotizaciju. Za uplatu je potrebno upotrijebiti sljedeće podatke:

PRIMATELJ: **Filozofski fakultet, Sveučilišna avenija 4, HR-51000 Rijeka**

IBAN: **HR9123600001101536455**

POZIV NA BROJ: **OIB-22**

OPIS: **SCIMETH ime i prezime sudionika**

Sve dodatne informacije o **2. simpoziju SCIMETH: *Scijentometrija i objavljivanje znanstvenih radova u lingvistici*** bit će objavljivane na mrežnoj stranici Centra za jezična istraživanja Filozofskoga fakulteta u Rijeci: <http://cji.uniri.hr/hr/konferencija/2-simpozij-scimeth/>

ČLANOVI ORGANIZACIJSKOGA ODBORA:

Diana Stolac, predsjednica Hrvatskoga društva za primijenjenu lingvistiku

Zvjezdana Vrzić, voditeljica Centra za jezična istraživanja

Marija Brala Vukanović, tajnica Hrvatskoga društva za primijenjenu lingvistiku Mihaela Matešić, Regionalni aktiv HDPL-a Rijeka, predsjednica Organiz. odbora

Anastazija Vlastelić, Regionalni aktiv HDPL-a Rijeka, potpredsjednica Organiz. odbora

Cecilija Jurčić Katunar, Centar za jezična istraživanja, potpredsjednica Organiz. odbora

Iris Vidmar, Centar za jezična istraživanja, tajnica Organizacijskoga odbora

Anita Memišević, Regionalni aktiv HDPL-a Rijeka

Benedikt Perak, Centar za jezična istraživanja

Maša Plešković, Regionalni aktiv HDPL-a Rijeka

|  |
| --- |
| **2. simpozij SCIMETH:*****Scijentometrija i objavljivanje znanstvenih radova u lingvistici*** Prijavnica |
|  |
| **Sudionik/sudionica** |
| Ime i prezime: |  |
| Zvanje: |  |
| Adresa boravka: |  |
| Adresa e-pošte: |  |
| OIB: |  |
| Telefon ili mobitel: |  |
|  |
| **Ustanova zaposlenja ili studija** |
| Zaposlen/a pri (naziv ustanove): |  |
| Adresa ustanove zaposlenja: |  |
| Student/ica pri (naziv ustanove): |  |
|  |